



ANEXA III

Lista documentelor justificative pe care trebuie să le prezinte solicitanții de viză de scurtă ședere în Panama
I. Cerințe generale, indiferent de scopul călătoriei 
1. Rezervarea unui bilet dus-întors la compania aeriană sau la o agenție de voiaj autorizată (cu un cod de rezervare) sau itinerarul unui tur organizat de către un operator de turism 
2. Documente care să ateste că solicitantul deține mijloace de întreținere suficiente, atât pentru durata șederii preconizate, cât și pentru întoarcerea în țara de origine ori de reședință sau pentru tranzitul către o țară terță: 
a) fișe de salariu și/sau
b) extras de cont sau sold bancar personal recent emis de bancă pentru ultimele trei luni și/sau
c) carduri de credit sau de debit și extrase de cont care să indice limita de credit a cardului și/sau 
d) scrisoarea de la angajator, în original și/sau
e) dovada unor venituri regulate generate de dreptul de proprietate (Derecho Posesorio o Título por la Autoridad Nacional de Administración de Tierras) și/sau
(f) scrisoare de referință de la bancă, în moneda locală și/sau
g) dovada unui angajament de luare în întreținere (și anume, obligația formală, bursa pentru studii sau cercetare, dovada mijloacelor financiare ale persoanei care asigură întreținerea etc.). 
3. Dovada intenției de întoarcere înainte de expirarea vizei: 
a) dovada încadrării în muncă sau a pensiei și/sau
b) adeverință de școlarizare a copiilor aflați în întreținerea solicitantului și/sau
c) certificat de proprietate eliberat de Dirección Nacional de Información Catastral y Avalúos de la República de Panamá și/sau
d) certificat de căsătorie (Acta de matrimonio) eliberat de Dirección Nacional de Registro Civil de la República de Panamá și/sau
e) pentru copii: certificat de naștere pentru demonstrarea filiației sau certificat de tutelă eliberat de Dirección Nacional del Registro Civil de la República de Panamá (Arraigo). În cazul în care sunt eliberate de o altă țară decât Panama sau un stat membru, documentele ar trebui să fie legalizate sau să poarte apostilă și să fie traduse, dacă este cazul, în limba ambasadei, în limba spaniolă sau în limba engleză.
4. Minorii care călătoresc singuri sau cu unul dintre părinți trebuie să prezinte:
a) scrisoare de consimțământ din partea ambilor părinți/tutori legali, redactată sub semnătură privată sau ca document legalizat la notar și
b) copie a certificatului de naștere al minorului sau a documentelor de adopție și
c) cartea de identitate/pașaportul ambilor părinți/tutorelui (tutorilor) legal(i).
Dovada custodiei exclusive asupra unui minor se face cu următoarele documente:
— certificatul de naștere în care este menționat doar unul dintre părinți și
— hotărârea judecătorească de divorț care indică încredințarea unui minor sau
— certificatul de deces al unuia dintre părinți eliberat de El Tribunal Electoral de Panamá.
* Sau documentele echivalente din țara lor, legalizate prin apostilă, dacă este cazul, și traduse în limba ambasadei, în limba spaniolă sau în limba engleză.

5. Documentul valabil care atestă șederea legală în Panama:
a) Carné de Residente Permanente sau
b) Permiso de Residencia Provisional (PPT-7) sau
c) viză de lungă ședere.
Toate trebuie eliberate de Servicio Nacional de Migración de la República de Panamá.
d) Visa de Personal Permanente de Sede de Empresa Multinacional (Visa SEM) eliberată de Ministerio de Comercio e Industrias sau
e) pașaport pentru funcționari ai ONU sau
f) pașaport diplomatic.
Toate documentele trebuie să fie valabile cel puțin trei luni după data la care este preconizată plecarea de pe teritoriul statelor membre. 

II.	Documente care trebuie prezentate de solicitanți în funcție de scopul călătoriei

1. Turism
Dovada cazării în statul (statele) Schengen:
a) confirmarea rezervării hotelului sau
b) dovada cazării pe durata șederii în statul Schengen de destinație (închiriere temporară, navă de croazieră etc.);
c) calendarul călătoriei: itinerarul prezentat de o agenție de voiaj autorizată, dacă este cazul. 

2. Vizită la familie sau la prieteni
Dovada relației dintre solicitantul de viză și persoana care urmează să fie vizitată:
a) certificat de naștere și/sau
b) certificat de căsătorie și/sau
c) invitație oficială scrisă și semnată în care se explică relația și se confirmă locul de cazare, precum și datele de contact ale persoanei vizitate și/sau
(d) dovada oficială a unui angajament de luare în întreținere și/sau a cazării private, dacă este cazul, în conformitate cu legislația internă a țării de destinație. 

3. Afaceri
a) Invitația societății/organizației din țara Schengen. (Austria, Belgia și Italia solicită formularele naționale pentru dovada unui angajament de luare în întreținere și/sau a cazării pentru persoanele aflate în vizită de afaceri) și/sau
b) Dovada existenței unor relații comerciale, contractuale sau profesionale în statul Schengen și/sau
c) Bilete de intrare la târguri și congrese, dacă este cazul și/sau
d) Documente care să ateste activitățile societății și/sau
e) Documente din țara de origine sau din țara de reședință legală care dovedesc statutul comercial, profesional sau financiar al solicitantului (certificate din partea Cámara de Comercio, Industrias y Agricultura, licență comercială sau profesională).
 
4. Tratament medical
a) Certificat medical din țara de reședință legală sau din Panama care să indice boala/tratamentul pacientului (solicitantului) și
b) Declarație din partea entității medicale (spital, clinică etc.) sau a medicului din statul Schengen care confirmă că va primi pacientul și indică tipul de tratament, costurile, data începerii tratamentului și durata estimată a șederii și
c) Dovada deținerii unor mijloace suficiente pentru tratamentul medical și ședere (cazare, diurnă, repatrierea pacientului, precum și a persoanei însoțitoare:
c.1. scrisoare din partea companiei de asigurări care să stipuleze acoperirea cheltuielilor de tratament sau 
c.2. dovada că au fost deja plătite cheltuielile medicale sau avansul necesar, la cererea spitalului

5. Studii pe termen scurt 
a) Dovada admiterii sau a înscrierii la o instituție de învățământ din statul Schengen: legitimații de student, scrisori de admitere sau certificate pentru cursurile care urmează să fie urmate și
b) Dovada obținerii unei burse de studii la o instituție de învățământ din statul Schengen. În cazul în care bursa nu este suficientă pentru a acoperi cheltuielile legate de șederea în țară, solicitantul trebuie să furnizeze dovezi suplimentare care să arate faptul că dispune de mijloace suficiente și/sau
c) Dovada plății studiilor: adeverință de plată eliberată de instituția de învățământ sau
d) O declarație din care să reiasă că dispune de cazare adecvată și de mijloace suficiente.
 
6. Participarea la evenimente sau programe culturale, sportive, de formare profesională, religioase, educaționale sau de cercetare
a) Cazare: copie a rezervării la hotel sau dovada unei alte cazări pe întreaga perioadă a șederii în statul Schengen de destinație și
b) Documente care dovedesc participarea la eveniment: invitația oficială din partea organizatorului, înscrieri sau programe care să ateste (pe cât posibil) denumirea organizației­gazdă și durata șederii sau orice alt document corespunzător care să menționeze scopul călătoriei; ștampilate și semnate.

7. Navigatori în tranzit
a) Contract de muncă/scrisoare de numire în funcție (indicând durata angajării)
b) Carnetul de marinar
c) O garanție semnată de compania de transport maritim sau de agentul acesteia cu privire la navigator, conform căreia toate cheltuielile de ședere și, dacă este cazul, de repatriere a navigatorului vor fi acoperite de compania de transport maritim
d) Invitație din partea companiei de transport maritim/agenției maritime din statul membru în care se va îmbarca navigatorul. Invitația trebuie să fie semnată, să aibă ștampila companiei/agenției și să includă următoarele date:

· prenumele și numele de familie al navigatorului;
· locul și data nașterii, numărul pașaportului, numărul carnetului de marinar;
· data eliberării și perioada de valabilitate a pașaportului și a carnetului de marinar;
· Funcția navigatorului la bordul navei (dacă există mai mulți navigatori, informațiile pot fi incluse într-o listă semnată și ștampilată, anexată la
scrisoarea de invitație);
· numele și pavilionul navei;
· portul și data de îmbarcare și debarcare;
· itinerarul pe care îl va urma navigatorul pentru a sosi în statul membru de destinație/tranzit [inclusiv data și punctul de intrare (aeroport) în spațiul Schengen];
· denumirea și adresa agenției din Panama cu care colaborează și care va fi responsabilă cu depunerea cererilor de viză;
· compania de transport maritim/agenția maritimă cu sediul în statul membru trebuie, de asemenea, să indice faptul că își asumă integral responsabilitatea pentru navigator la sosirea sa în statul membru (inclusiv în cazul repatrierii) și 
că se asigură că acesta se urcă la bordul navei;
· rezervarea zborului (dacă este cazul).

8. Tranzit aeroportuar
a) Viză valabilă sau un alt permis de intrare valabil pentru țara terță de destinație 
b) Rezervarea pentru continuarea călătoriei.

